26. RICHARD UUTMAA “Õhtuvalgus rannal” 1960
Õli, lõuend. 50 x 70 cm.
Altjal sündinud Richard Uutmaa, eesti üks tippmariniste, tundis end kõige kodusemalt justnimelt rannamaastikke ja merd maalides. 1935. aastal Nikolai Triigi ateljees Pallase lõpetanud kunstniku annet hinnati juba tema eluajal ning Uutmaale esitati mitmeid riiklikke tellimusi. Tema suuremaalilised kompositsioonid kalurite elust on esindatud ka Riiklikus Tretjakovi Galeriis Moskvas. Uutmaa värvipalett tegi elu jooksul läbi võimsaid muutusi ning seetõttu on ka looming väga mitmekesine, samas siiski selgelt äratuntav.
Põhja-Eesti rannikud olid Uutmaale otsekui Collioure või St. Tropez mõnele prantsuse maalijale. Ka üks tema lemmikkunstnikke oli prantslane Claude Monet, kes on ilmselt meistrit ka veidi mõjutanud. “Õhtuvalgus rannal” on just taoline hoogne ja värviküllane impressionistlik maal, mille kohta kehtivad hästi Uutmaa enda öeldud sõnad: “Need värvid, mida ma hetkel näen, ei kordu enam kunagi”.